בוריס גברילוב

בוריס גברילוביץ' גברילוב (ברוסית: Борис Гаврилович Гаврилов; 1908 – 1990) היה סופר, משורר, מחזאי ומורה סובייטי ממוצא יהודי הררי. הוא כתב בשפה הג'והורית. הוא היה ממייסדי מערכת החינוך של היהודים ההרריים. כמו כן היה מחבר הדקדוק הראשון, ספרי הלימוד והמילון הראשונים בשפה הג'והורית.Yuzbekov E. M. Yaroslavl Pedagogical Bulletin. – 2011. – Valume. 1, No. 3. – P. 286 – P. 294Gavrilov, Boris

ביוגרפיה
גברילוב נולד למשפחת פועלים. משנת 1915 למד בישיבה. בשנת 1917 החל ללמוד בבית ספר רוסי. בשנת 1926 התקבל גברילוב למכון הפוליטכני על שם פטר הגדול בסנקט פטרבורג, אך סולק לאחר מספר חודשים בעקבות מכתבים אנונימיים, שבהם נטען כי הוא בנו של קולאק. באביב 1927 עבר למדג'ליס (מדג'ליס), במחוז קייטאגסקי, שם ייסד בית ספר ליהודים ההרריים. שם לימד גברילוב יחד עם אשתו אולגה עד 1930, ולאחר מכן הועבר לדרבנט לבית הספר היהודי ההררי הראשון, שנקרא על שמו של אהרון ארליך. במהלך עבודתו בבית הספר סיים את לימודיו במכללה הפדגוגית בדרבנט, במסגרת למידה מרחוק.

בשנות ה־30 כתב דקדוק, פונטיקה ומורפולוגיה לשפת הג'והורי, אשר פורסמו בשנים 1940–1941. משנת 1930 שימש גם ככתב בעיתון היהודים ההרריים הראשון, ״העומל״.

מימיה הראשונים של החזית המזרחית במלחמת העולם השנייה התנדב גברילוב לשירות בחזית. הוא שוחרר מן הצבא בסוף 1946 וחזר לדרבנט. עד 1947 שימש גברילוב כמנהל בית הספר של היהודים ההרריים בדרבנט, שנקרא על שמו של לזר קגנוביץ'. בשנת 1989, לאחר תחייתם של בתי הספר הלאומיים, הכין גברילוב ספר אלפבית (אלפון) בג'והורי לכיתה א', שראה אור בשנת 1990, וכן את מילון ג'והורי–רוסית, רוסית–ג'והורי״.

בסוף שנות ה־20 של המאה ה־20 פרסם גברילוב את שיריו הראשונים בעיתון (בג'והורי: Захметкеш) – ״העומל״.Mountain Jews. History, ethnography, culture בשנות ה־30 פרסם העיתון את שיריו וסיפוריו הקצרים.Newspaper history: They created "Vatan" מאז סוף שנות ה־20 עסק באיסוף פולקלור של היהודים ההרריים במחוז קייטאגסקי. במדג'ליס מצא חומר פולקלורי לפואמה שלו „היידר ומראל“. בשנת 1938 הכין ופרסם גברילוב ״אלפבית״, ״דקדוק השפה היהודית־טאטית״ ו״מילון איות של השפה הג'והורית״. האלפבית של גברילוב התקבל כבסיס לספרות ג'והורי.Resolution of the Bureau of the Dagestan Regional Committee of the Central Executive Committee of the Soviet Union and the Presidium of the Central Executive Committee of the Dagestan ASSR "On the transition of the writing of the peoples of Dagestan from the Latinized to the Russian alphabet based on the Cyrillic alphabet" (1938).Mountain Jewish educator Boris Gavrilovich Gavrilov (1908–1990). STMEGI גברילוב פרסם את שיריו, סיפוריו, מחזותיו ותרגומיו באלמנך של היהודים ההרריים (בג'והורי: Ватан Советиму) – ״המולדת הסובייטית״. בשנת 1980 פרסם שלושה קובצי שירה בשם ״אנתולוגיה של השירה הג'והורית״. חיזגיל אבשלומוב, סופר העם של דגסטן, כתב הקדמה לקובץ שיריו של בוריס גברילוב:

בנו של בוריס גברילוב, מיכאיל גברילוב (1926–2014), היה סופר ומשורר. נכדו, סמיון גברילוב אף הוא משורר.Yana Lyubarskaya. Mountain Jewish Literary Dynasty. March 12, 2018.

יצירות נבחרות
״פארי חאנום״ (מחזה, 1932) – הועלה בתיאטרון ג'והורי (דרבנט) בשנת 1938,Ismailov F. "Yesterday and Today of the Mountain Jews Theater". "Dagestankaya Pravda". 2011, 5 August והיה ברפרטואר התיאטרון עד שנת 1990.

קישורים חיצוניים
 המחנך היהודי ההררי בוריס גברילוביץ' גברילוב (1908–1990)

הערות שוליים

קטגוריה:אנשים מדרבנט
קטגוריה:יהודי ההרים
קטגוריה:סופרי ג'והורי
קטגוריה:משוררי ג'והורי
קטגוריה:מחזאי ג'והורי
קטגוריה:משוררים סובייטים
קטגוריה:סופרים סובייטים
קטגוריה:מחזאים רוסים
קטגוריה:מתרגמים סובייטים
קטגוריה:מתרגמים מרוסית
קטגוריה:מחזאים סובייטים
קטגוריה:סופרים מדגסטן
קטגוריה:משוררים מדגסטן
קטגוריה:סופרים מדרבנט
קטגוריה:משוררים מדרבנט
קטגוריה:סופרים יהודים
קטגוריה:סופרים יהודים רוסים
קטגוריה:ילידי 1908
קטגוריה:נפטרים ב-1990